**KATALOG ZNANJA**

1. Ime modula: Temelji gospodarstva

2. Usmerjevalni cilji:

Dijak/dijakinja:

* razvija podjetne lastnosti in spretnosti ter sposobnosti timskega dela;
* načrtuje in vodi svojo kariero;
* uporablja ustrezne zvrsti učinkovitega sporazumevanja z različnimi partnerji;
* uporablja sodobne informacijsko-komunikacijske vire in vrednoti informacije;
* razvija sposobnost logičnega, abstraktnega in analitičnega sklepanja;
* prepozna in kritično analizira temeljne ekonomske pojave in procese v sodobnem gospodarstvu;
* upošteva logiko racionalne izbire in razvija sposobnost poslovnega odločanja;
* vzpostavi pozitiven odnos do trajnostnega razvoja, varuje zdravje in okolje;
* uporablja ustrezno strokovno izrazoslovje v vseh družbenih odnosih;
* razume odnos med državo in pravom ter preostalimi družbenimi pravili;
* razume povezanost delov pravnega sistema v zaokroženo celoto;
* varuje človekove pravice in temeljne svoboščine v vseh pravnih razmerjih;
* razvija pozitivne osebnostne lastnosti, doslednost, natančnost, odgovornost in strokovnost;
* ravna v skladu s pravnimi pravili, poslovno moralo in načeli poklicne etike;
* varuje in zagotavlja uresničevanje pravnih vrednot;
* razume bistvo svobodnega urejanja stvarno pravnih in obligacijskih razmerij;
* kritično presoja protipravna ravnanja na vseh področjih družbenega življenja;
* razvija potrebo in pripravljenost za vseživljenjsko izobraževanje.

3. Vsebinski sklopi:

1. Gospodarske dejavnosti

2. Temelji pravne kulture

3. Pravnooraganizacijski vidiki poslovanja

1. Vsebinski sklop: Gospodarske dejavnosti

Poklicne kompetence

|  |  |
| --- | --- |
| OZNAKA |  |
| GD1 | Razlikovanje gospodarskih dejavnosti |
| GD2 | Razumevanje sektorske preobrazbe gospodarstva |

Operativni cilji

|  |  |
| --- | --- |
| **Informativni cilji** | **Formativni cilji** |
| * pojasni vpliv potreb na raznovrstnost gospodarskih dejavnosti * ovrednoti posamezne faze gospodarske dejavnosti * predstavi gospodarske dejavnosti in udeležence v gospodarstvu * prikaže razvoj sodobnega tržnega gospodarstva ter pomen sektorjev dejavnosti * opiše gospodarske dejavnosti v primarnem sektorju * opiše gospodarske dejavnosti v sekundarnem sektorju * predstavi dejavnost in vrste trgovine * opiše vrste prometa in njihove značilnosti * opredeli vlogo špediterja * analizira vlogo bank v prometu blaga in storitev * opredeli gospodarski pomen zavarovalnic in predstavi vrste zavarovanj * opredeli področja dejavnosti v turizmu in vrste turizma | * analizira vlogo ekonomskih osebkov * ponazori gospodarsko dejavnost z ekonomskim krožnim tokom * ugotavlja posledice tehnične in družbene delitve dela * analizira strukturo podjetij po dejavnosti, velikosti in lastnini v Sloveniji * oceni vlogo terciarnega sektorja v razvitih gospodarstvih in v Sloveniji * razvrsti posamezne gospodarske dejavnosti v primarni, sekundarni in terciarni sektor * analizira pomen obrti in industrije v razvitih gospodarstvih in v Sloveniji * analizira vlogo trgovine * v praksi poišče različne organizacijske oblike trga * primerja prevozne pogodbe in listine v različnih vrstah prometa in ugotavlja položaj posameznih udeležencev v prometu * prepozna vlogo bančnega sistema Slovenije * ugotavlja pravice in obveznosti udeležencev zavarovalne pogodbe * prouči primerjalne prednosti slovenskega turizma |

2. Vsebinski sklop: Temelji pravne kulture

Poklicne kompetence

|  |  |
| --- | --- |
| OZNAKA |  |
| TPK1 | Razumevanje potrebe po pravno organiziranih družbenih odnosih |
| TPK2 | Ravnanje skladno s pravili pravnega sistema sodobne države |
| TPK3 | Zagotavljanje uresničevanja načela ustavnosti in zakonitosti |

Operativni cilji

|  |  |
| --- | --- |
| **Informativni cilji** | **Formativni cilji** |
| * opredeli pojem prava * pojasni odnos med državo in pravom * loči pravo od drugih družbenih pravil * opiše temeljne pravne vrednote * pozna zgradbo pravnega pravila * pojasni vrste pravnih kršitev, pravnih   sankcij in namen kaznovanja   * opredeli pravni akt in njegove sestavine * opredeli pravno razmerje in razloži sposobnosti fizičnih in pravnih oseb * našteje pravne panoge sodobnega pravnega sistema * pojasni preambulo in temeljna izhodišča slovenske ustave * spozna splošne določbe ustave in pojasni temeljne človekove pravice in svoboščine * našteje mednarodne dokumente o človekovih pravicah * pojasni temeljne naloge parlamenta, predsednika republike, vlade in državne uprave ter pravosodnih organov * pozna in loči med nalogami in pristojnostmi lokalne skupnosti in državne uprave * primerja pristojnosti ustavnega sodišča s pristojnostmi varuha človekovih pravic | * ravna v skladu s pravom in moralnimi načeli * uresničuje pravne vrednote v vseh družbenih odnosih * poišče sestavine pravnega pravila v besedilu pravnega akta * ovrednoti pomen posameznih pravnih sankcij za doseganje družbenega sožitja * uporablja pravne akte za iskanje rešitev določenega pravnega problema * poišče pravne vire v uradnem listu, na internetu in v knjižni obliki * kritično razmišlja o družbenem dogajanju v pravni in socialni državi * poišče mednarodne pravne vire o človekovih pravicah * izdela kodeks pravic in dolžnosti * poišče primere delitve oblasti med zakonodajno, izvršilno in sodno vejo oblasti * analizira vlogo državnih organov pri uresničevanju ustavnosti in zakonitosti * sprejema odločitev, kdaj lahko začne postopek pred ustavnim sodiščem in v katerih primerih lahko poišče pravno pomoč pri varuhu človekovih pravic |

3. Vsebinski sklop: Pravnoorganizacijski vidiki poslovanja

Poklicne kompetence

|  |  |
| --- | --- |
| OZNAKA |  |
| POVP1 | Razumevanje pravnih temeljev poslovanja gospodarskih družb |
| POVP2 | Razvijanje racionalnosti in delovne odgovornosti v postopkih ustanovitve in prenehanja gospodarskih družb |
| POVP3 | Ravnanje skladno z načelom avtonomije volje pravnih subjektov v civilnopravnih razmerjih in z načeli obligacijskega prava |

Operativni cilji

|  |  |
| --- | --- |
| **Informativni cilji** | **Formativni cilji** |
| * opiše in med seboj primerja pravnoorganizacijske oblike gospodarskih družb * spozna sestavine in načela firmskega prava ter sodni register * opiše postopek ustanovitve in prenehanje gospodarskih družb * pozna zakonske določbe za sklenitev in odpoved pogodbe o zaposlitvi * opiše sestavine delovnega razmerja * pojasni značilnosti civilnopravnih razmerij * spozna vsebino javnih knjig * opredeli obligacijsko razmerje in pojasni značilnosti ter pravne vire obligacij * razloži zakonite pogoje za sklenitev in veljavnost pogodbe * pojasni elemente za nastanek odškodninske obveznosti * našteje načine prenehanja obveznosti, razloži izpolnitev in zastaranje * našteje najpogostejše obligacijske pogodbe civilnega in gospodarskega prava * pojasni sestavine in razloži izpolnitev prodajne pogodbe | * prepozna oblike posameznih gospodarskih družb in samostojnega podjetnika * izvede aktivnosti za vpis v sodni register * oblikuje firmo podjetja * presodi ustreznost pravno organizacijske oblike posamezne družbe * predvidi pravne posledice napačnih podjetniških odločitev * se zaveda pomena doslednega spoštovanja pravnih predpisov za varstvo pravic delavcev * poišče in analizira primere civilnopravnih razmerij v vsakdanjem življenju * ukrepa v primerih kršitev stvarnih pravic * poišče potrebne podatke v javnih knjigah * oceni pomen soglasne izjave volje strank za nastanek obligacijskega razmerja * ugotavlja pravne posledice nezmožnosti in nedopustnosti pri sklenitvi pogodbe * prepozna subjektivno in objektivno odgovornost * poišče pravno pomoč v primeru nedopustnega škodnega ravnanja in nastale škode * presodi, kdaj se uporabljajo določila obligacijskega zakonika in kdaj velja dogovor med strankama glede izpolnitve obveznosti * izračuna zastaralne roke in določi čas izpolnitve obveznosti * predvidi pravne posledice nepravilne izpolnitve prodajne pogodbe po krivdi prodajalca in po krivdi kupca * oblikuje in sklepa prodajno pogodbo |